ขออนุญาติเรียนถามค่ะ ดิฉันไปตรวจคัดกรองมะเร็งปากมดลูกหลังคลอด และผลออกมาว่า No,High-Grade Squamous Intraepithelial Lesion. หมายถึงยังไงค่ะ
สวัสดีค่ะ โดยปกติแล้ว การรายงานผลการตรวจมะเร็งปากมดลูก จะรายงานว่าพบเซลล์ปกติ (negative intraepithelial lesion) หรือพบเซลล์ผิดปกติ (epithelial cell abnormality) ซึ่งหากพบเซลล์ผิดปกติ ก็จะให้รายละเอียดว่าพบเซลล์ผิดปกติชนิดใด เช่น พบเซลล์ผิดปกติชนิด high-grade squamous intraepithelial lesion เป็นต้นนอกจากนี้ หากพบสิ่งผิดปกติอื่นๆ เช่น พบมีการติดเชื้อรา หรือเชื้อปรสิต หรืออื่นๆ ก็จะเขียนรายละเอียดในใบรายงานด้วยดังนั้น การรายงานว่า "No,High-Grade Squamous Intraepithelial Lesion" เป็นเพียงแต่การบอกว่าไม่ได้พบเซลล์ผิดปกติชนิด high-grade squamous intraepithelial lesion แต่ไม่ได้บอกว่าพบเซล์ผิดปกติอื่นๆ หรือพบสิ่งผิดปกติอื่นๆ หรือไม่ ดังนั้นหากเป็นไปได้ รบกวนถ่ายรูป หรือ copy รายงานผลการตรวจมะเร็งปากมดลูกที่เต็มรูปแบบให้ดูอีกครั้งค่ะ